
Број: 05-96-5/2024
Датум: 15.03.2024.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Јузбашић Алме из Зворника, за издавање еколошке дозволе за пословни објекат сa магацинским простором ЗТР „ТИП-ТОП ГУМИ“ Зворник у коме се врше вулканизерске услуге и продајa аутодијелова, који се налази у улици Симе Перића број 75, град Зворник, од 02.02.2024.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору Јузбашић Алми из Зворника, ЕКОЛОШКА ДОЗВОЛА за пословни објекат сa магацинским простором ЗТР „ТИП-ТОП ГУМИ“ Зворник у коме се врше вулканизерске услуге и продајa аутодијелова, који се налази у улици Симе Перића број 75, град Зворник, на грађевинској парцели означеној као к.ч. број: 1707 К.О. Зворник.  
2. Опис активности и постројења за које се издаје еколошка дозвола:
Еколошка дозвола се издаје за:
· Три затворена магацина у којима се налазе сортирани дијелови за моторна возила 

· Двије просторије, једна служи за одмор радника а друга за канцеларијски материјал и канцеларију

· Наткривени дио у којем се налазе разни мотори за моторна возила 

· Централни наткривени дио гдје се налазе половне гуме за моторна возила и дијелови за моторна возила као и „полутке“ возила спремне за даљу продају 

· Наткривени дио за вулканизирање, монтажу и демонтажу гума 

 Технолошки процес у предметном објекту обухвата сљедеће операције: 

· монтажу/демонтажу гума,
· балансирање гума, 

· репаратуру гума (ињекције), 

· продају резервних ауто дијелова, 

· продају половних гума за аутомобиле. 

Од алата и машина Инвеститор користи основне механичарске ручне алате, ауто дизалицу, уређај за монтажу и демонтажу гума, уређај за балансирање гума, ињекције и алат за репаратуру гума.
3. Инвеститор Јузбашић Алма из Зворника, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Јузбашић Алма из Зворника, дужна је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.

· Да би се ублажио ниво буке која настаје при раду објекта првенствено се морају редовно вршити испитивања опреме и машина и одржавање истих према упутству произвођача. 

· На објекту затварати прозоре и врата. 

· Саобраћајнице и манипулативне површине одржавати чистим.

· Радне и манипулативне површине за вријеме сушног периода квасити водом ради спријечавања емисија прашине.

· Вршити регулацију саобраћаја.

· Повећати енергетску ефикасност објекта у смислу уштеде енергента за загријавање објеката.
· Вршити редован преглед и сервис опреме и уређаја према спецификацији произвођача.
· Да би се ублажио ниво буке која настаје при раду објекта првенствено се морају редовно вршити испитивања опреме и машина и одржавање истих према упутству произвођача. 

· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа.
· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке.

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
· Испуњавати услове предвиђених Правилником о граничним вриједностима интензитета звука („Службени гласник Републике Српске“, број 02/23).

3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде  („Службени гласник РС“, број: 44/01).

· Санитарно-фекалне воде испуштати у септичку јаму у складу са Правилником.

· Септичку јаму чистити најмање два пута годишње а по потреби и чешће како је прописано Правилником о третману и одводњи отпадних вода за подручја градова и насеља где нема јавне канализације („Службени Гласник РС“, брoj 68/01).

· Чишћење подова у пословном објекту вршити исклључиво сухим поступком.

· Евентуално настале отпадне воде унутар складишног и магацинског простора као и вулканизерског сервиса упуштати у сепаратор на пречишћавање прије испуштања у површинске воде.

· На предметној локацији одржавати дренажни систем којим ће се оборинске воде са манипулативних и паркинг површина одводити у крајњи реципиент.

· У сарадњи са овлаштеним оператером вршити редовно чишћење и пражњење одводних канала минимално два пута годишње и на основу Уговора.

· Отпадне воде са манипулативних површина, системом уређених сливних површина, решетки и канала одводити на третман пречишћавања у сепаратор. Прељев из сепаратора испуштати у површинске воде.

· Изградити сепаратор уља и масти у наредних шест мјесеци.
· Воде са крова објекта посебним системом одводити у крајњи реципијент.

· Редовно одржавати сливнике, решетке и одводне канала ка сепаратору уља, тако да се обезбиједи њихова потпуна исправност и функционалност.

· Минимум два пута годишње вршити чишћење сепаратора на основу Уговора са овлаштеним оператером.

· Водити књигу евиденције чишћења и одржавања сепаратора (датум и вријеме контроле, датум и вријеме чишћења, количине уља и муљева, име, презиме и потпис одговорног лица за чишћење, име и презиме и потпис лица које је преузело отпадне материје).
· Избјегавати нестручну манипулацију како би се избјегле акцидентне ситуације излијевања и пролијевања течних материја које могу негативно утицати на животну средину.

· Прије одлагања амбалажу контаминирану опасним супстанцама што више испразнити од производа, не испуштати препарате у канализацију и воде.
· Одговорно лице објеката, треба да активно и ажурно води послове и евиденцију чишћења и одржавања истих, а све наведене послове да обавлја по важећем уговору са комуналним предузећем.
· У случају излијевања нафте и нафтних деривата, техничких уља из возила, користити комерцијална патентирана средства-апсорбент за упијање нафтних деривата (пијесак, пиљевина). 

· Употребљени апсорбенс и друге загађене материје збринути као опасни отпад.

· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 

· Спречити неконтролисано расипање отпада.

· Прописно очистити и одржавати круг објекта и уклонити све сувишне предмете.

· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.

3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Комунални отпад одлагати у намјенску канту унутар просторија сервиса.

· Намјенске посуде за селективно раздвајање отпадуа прописано означити врстом и нивоом опасности отпада. 

· Обезбједти на локацији већу количину старих крпа, пуцвале и апсорбента за случај излијевања нафте, нафтних деривата, разних врста моторних уља. 

· Контаминирани отпад одлагати у метално буре и предавати овлаштеном оператеру за даљи третман отпада.

· Електричну опрему са локације складишти на локацији која је одређена од стране локалног предузећа и у сарадњи са овлаштеним оператером.
· Отпадну електронску опрему која је расходована или припремљена за расход треба адекватно складиштити. 
· Електронски и електрични отпад мора се засебно сакупљати, одвојено од комуналног отпада и других врста отпада.
· Амбалажу која садржи остатке опасних супстанци или је контаминирана опасним супстанцама одлагати у намјенско метално буре. 

· Апсорбенти, материјали за филтере (уклјучујући филтере за уље који који нису другачије спецификовани), крпе за брисање, заштитна одјећа, који су контанимирани опасним супстанцама одлагати у намјеско метално буре. 

· У случају појаве већих количина папирног, металног и пластичног отпада, исти селективно прикупљати и продавати у секундарне сировине.

· Уљну амбалажу, уљне филтере те замашћене и зауљене крпе и пуцвалу, контаминирани апсорбент, одлагати у посебно метално буре, одвојено од комуналног отпада. Исто предавати овлаштеном оператеру по унапријед склопљеном Уговору.

· У сврху коначног збрињавања отпада, закључити уговор са овлаштеним оператером који се бави управљањем отпадом (трансфером и транспортом). Уговори морају да се склопе за сваку врсту отпада посебно – по шифрама отпада.
· Водити евиденцију о количини, врсти отпада, мјесту настанка и третману отпада, периодично ажурирати План управљања отпадом и у свему поступати у складу са усвојеним Планом управљања отпадом.
· Избјегавати набавку и кориштење материјала који представљају опасни отпад на крају животног вијека.
· Израдити токове отпада од мјеста настанка до крајњег корисника са акцентом на обавезу праћења количина, састава и токова отпада. 

· Забранити и спријечити неконтролисано и непрописно одлагање отпада на отвореном простору. 

· Пластични дијелови возила и метални дијелови аутомобила који су неупотребљиви или су оштећени, одвајати и одлагати на тачно дефинисану локацију и продавати у секундарне сировине.

· Поштовати мјере и активности прописане  Планаом управљања отпадом. 

· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
    Табела бр.1: Врсте  отпада које се могу јавити на предметној локацији 

	Шифра
	Назив отпада

	13
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 и 19) 

	13 02 
	Отпадна моторна уља, уља за мјењаче и подмазивање 

	13 02 08 *
	Остала моторна уља, уља за мјењаче и подмазивање

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТРЕРСКИ  МАТЕРИЈАЛИ И ЗАШТИТНЕ  ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 01
	Амбалажа (укључујући посебно сакупљену амбалажу у комуналном отпаду)

	15 01 04 
	Метална амбалажа

	15 01 10*
	Амбалажа која садржи остатке опасних супстанци или је контаминирана опасним супстанцама 

	15 02
	Апсорбенти,филтерски материјали, крпе за брисање и заштитна одјећа

	15 02 02*
	Апсорбенти, материјали за филтере (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама

	16
	ОТПАДИ КОЈИ НИСУ ДРУГАЧИЈЕ СПЕЦИФИКОВАНИ У КАТАЛОГУ

	16 01
	Стара возила из различитих средстава транспорта (укључујући машине које раде поред пута) и отпади настали ослобађањем од старих возила и одржавањем возила (изузев 13, 14 ,16 06 и 16 08)

	16 01 03
	Потрошене гуме

	16 01 07*
	Филтери за уље

	16 01 13*
	Кочионе течности

	16 01 17
	Ферозни метал

	16 01 19
	Пластика

	20
	Комунални отпади (кућни отпад и слични комерцијални и индустријски отпади), укључујући одвојено сакупљање фракције

	20 03
	Остали општински отпади 

	20 03 01
	Мијешани комунални отпад

	20 03 04 
	Муљеви од септичке јаме 


  Напомена: Опасни отпад у Каталогу отпада има ознаку звијездице (*)
             3.3.4.   Мјере заштите у случају инцидентних ситуација
У случају пожара

· Мобилисање снага и средстава,

· Активирање ватрогасних јединица,

· Спасавање људи и материјалних добара.

             3.3.5.   Мјере након затварања постројења
· Извршити физичко уклањање постројења и објекат на локацији. 

· Извршити рекултивацију терена и предметни локалитет довести у првобитно стање у складу са посебним пројектом о рекултивацији. 

· Извршити озелењавање кориштених површина на локацији засијавањем или засађивањем одговарајућих биљних врста. 

· Уклонити сав отпад који је настао приликом рушења и збринути га на прописан начин.
         3.4. Инвеститор, Јузбашић Алма из Зворника, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12). Мјерења вршити по налогу инспектора и у случају инцидентних ситуација.
Табела бр.2. Граничне вриједности квалитета ваздуха

	Период узимања средње вриједности мјерења
	Гранична вриједност
	Граница толеранције
	Толерантна вриједност

	Сумпор – диоксид

	Један сат
	350 µg/m3
	150 µg/m3
	500 µg/m3

	Један дан
	125 µg/m3
	-
	125 µg/m3

	календарска година
	50µg/m3
	
	50 µg/m3

	Азот - диоксид

	Један сат
	150 µg/m3

	75 µg/m3
	225 µg/m3

	Један дан
	85 µg/m3
	40 µg/m3
	125 µg/m3

	Календарска година
	40 µg/m3
	20 µg/m3
	60 µg/m3

	Суспендоване честице (МР10)

	Један дан
	50 µg/m3
	25 µg/m3
	75 µg/m3

	Календарска година
	40 µg/m3
	8 µg/m3
	48 µg/m3

	Суспендоване честице (МР2.5)Стадијум 1

	Календарска година
	25 µg/m3
	5 µg/m3
	30 µg/m3

	Суспендоване честице (РМ2.5)Стадијум 2

	Календарска година
	20 µg/m3
	-
	20 µg/m3

	Олово

	Један дан
	1 µg/m3
	-
	1 µg/m3

	Календарска година
	0,5 µg/m3
	0,5 µg/m3
	1 µg/m3

	Бензен

	Календарска година
	5 µg/m3
	3 µg/m3
	8 µg/m3

	Угљен моноксид

	Максимална дневна осмочасовна вриједност
	10 µg/m3
	6 µg/m3
	16 µg/m3

	Један дан
	5 µg/m3
	5 µg/m3
	10 µg/m3

	Календарска година
	3 µg/m3
	-
	3 µg/m3


Табела бр. 3. Циљна вриједност за суспендоване честице PM 2.,5
	Период узимања средње вриједности мјерења
	Циљна вриједност

	Календарска година
	25 µg/m3


Табела бр. 4. Циљна вриједност за приземни озон
	Циљна вриједност за приземни озон (О3)

	Циљ
	Период рачунања просечне вриједности
	Циљна вриједност

	Заштита здравља људи
	Максимална дневна осмочасовна средња вриједност
	120 µg/m3 се несмије прекорачити у више од 25 дана по календарској годину у току три године мјерења

	Заштита вегетације
	Од маја до јула
	Вриједност АОТ40 (израчунати из једночасовних вриједности) 18000 µg/m3 по часу у току 5 год. мјерења


Табела бр.5 . Циљна вриједност за арсен, кадмијум, никл и бензо(а)пирен
	Загађујућа материја
	Циљна вриједност

	Арсен 
	6 ng/m3

	Кадмијум 
	5 ng/m3

	Никл
	20 ng/m3

	Бензо(а)пирен 
	1 ng/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у трећој зони. Дозвољени нивои вањске буке дати су у сљедећој табели. 

Табела бр. 6: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01): 
Табела бр. 7: Граничне вриједности за квалитет воде у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01):
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	Температура воде
	°C
	30

	pH
	jedinice pH
	6,5-9,0

	Алкалитет
	g.CaCO3/m3
	-

	Електропроводљивост
	µS/cm
	-

	Остатак испарења на 105◦ С
	g/m3
	35

	Остатак - нефилтрабилни
	g/m3
	-

	Остатак - филтрабилни
	g/m3
	-

	Суспендоване материје по Imhoff-u
	mL taloga/L
	0,5

	Растворени кисеоник
	gO2/m3l

% zasićenja
	-

	БПК5
	g/m3
	25

	ХПК
	g/m3
	125

	Амонијачни азот
	g/m3
	10

	Амонијак
	g/m3
	-

	Нитритни азот
	g/m3
	1

	Нитратни азот
	g/m3
	10

	Укупни азот 
	g/m3
	15

	Укупни фосфор
	g/m3
	3

	Сулфати
	
	200

	Хлориди 
	
	250

	Масти уља
	g/m3
	500

	Гвожђе
	g/m3
	2000

	Кадмијум
	g/m3
	10

	Манган
	g/m3
	500

	Никл
	g/m3
	10

	Олово
	g/m3
	10

	Укупни хром
	g/m3
	100

	Цинк
	g/m3
	1000

	Минерална уља
	mg/m3
	100 000


5. Мониторинг
         5.1.  Одговорно лице Јузбашић Алма из Зворника, дужно је спроводити мониторинг загађујућих материја у периоду важења еколошке дозволе како је прописано у табели:

Табела бр.8: Врсте  отпада које се могу јавити на предметној локацији 

	Предмет

мониторинга
	Параметар који се осматра
	Мјесто вршења мониторинга
	Вријеме вршења мониторинга
	Разлог због чега се врши мониторинг одређеног параметра

	Рокови



	Квалитет ваздуха 
	Емисија прашине и гасова на локацији 
	На локацији предметног објекта и на граници са сусједним стамбеним и пословним објектима
	По захтјеву надлежног  инспектора,  у  случају акцидентних ситуација или жалби грађана

	Утврђивање и провјера  утицаја емисије из предметног објекта на околне сусједне објекте
	Извођач: 

специјализована фирма; 

Надзор: 

инвеститор или 

овлаштена особа.

	Емисија буке

	Интезитет нивоа буке. 

Дневни ниво буке.

	На границама локације према стамбеним објектима.

	По налогу надлежног инспекцијског органа или жалби сусједа. 
	Вриједновање утицаја продуковане буке на најближе стамбене објекте.

	Извођач: 

специјализована фирма; 

Надзор: 

инвеститор или 

овлаштена особа.

	Квалитет 

воде

	Укупно суспендоване материје на 105 ˚С, минерална уља, ХПК и БПК5

	Таложник за прихват технолошке отпадне воде а прије изливања у крајњи реципијент, ријечицу Златицу

	Једном годишње
	Одређивање утицаја ефлуента на реципијент; 

Пројектовње система за третман отпадне воде (потребан степена пречишћавања –ПСП %).
	Извођач: 

специјализована фирма; 

Надзор: 

инвеститор или 

овлаштена особа.


	Квалитет земљишта
	Основни параметри квалитета земљишта
	На предметној локацији и околним сусједним парцелама
	Само  у случају акцидентних ситуација.
	Утврђивање степена и врсте евентуалне контаминираности земљишта

	Извођач: 

специјализована фирма; 

Надзор: 

инвеститор или 

овлаштена особа.



5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „В&З-ЗАШТИТА“ д.о.о. Бања Лука.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, Јузбашић Алма из Зворника, дана 02.02.2024.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за пословни објекат сa магацинским простором ЗТР „ТИП-ТОП ГУМИ“ Зворник у коме се врше вулканизерске услуге и продајa аутодијелова, који се налази у улици Симе Перића број 75, град Зворник, на грађевинској парцели означеној као к.ч. број: 1707 К.О. Зворник.
         Уз Захтјев су достављени Докази, које је урадила овлашћена институција „В&З-ЗАШТИТА“ д.о.о. Бања Лука која поседује лиценцу за обављање дјелатности из области заштите животне средине, број: 5-Е/23 од 05.10.2023.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број радног налога: 600-Z-43/24 од јануара 2024.године, приложио и сљедећу документацију:
· Рјешење – урбанистичка сагласност, Општинска комисија за привреду и стамбено-комуналне послове Општине Зворник,  број: 364-322/81/03 од 17.06.1981.год.

· Рјешење – одобрење за употребу, Општинска комисија за привреду и стамбено-комуналне послове Општине Зворник,  број: 361-468/81-03 од 30.06.1981.год.

· Рјешење, Одјељење за привреду и друштвене дјелатности Административне службе Општине Зворник, број: 08-350-844/12 од 24.12.2012.год.

· Посједовни лист – препис број: 1803/0, Републичка управа за геодетске и имовинско правне послове ПЈ Зворник, број: 21.21-952.1-1-1891/13 од 24.06.2013.год.
· Доказ о уплати градске административне таксе.
          Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 08.02.- 08.03.2024. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

